|  |  |
| --- | --- |
| BOÉR ÁGNESFöldrajz szakBA, 4. félévBabeș-Bolyai TudományegyetemFöldrajz Kar |  |

Témavezetők:

|  |
| --- |
| drd. Pál Zoltán Ferenctanársegéd, BBTE  |
| drd. Kis Boglárka-MercédeszPhD hallgató, BBTE  |

Mit iszunk? Tusnádfürdői helyzetkép

A vizsgált terület Tusnádfürdő, Hargita megye déli részén, az Olt folyó szorosában fekszik a Csomád-hegység és a Piliske-hegység között.

Dolgozatunkban Tusnádfürdő lakói által előszeretettel fogyasztott borvízforrásokat vizsgáljuk kémiai és mikrobiológiai szempontból. A mért értékeinket a különböző vízminőségre vonatkozó WHO-s, EU-s, és román vízminőségi szabványhoz viszonyítjuk. Próbálunk választ keresni arra a kérdésre, hogy a város befolyásolja-e a borvizek minőségét.

Vizsgálatunk eredményéből kiderül, hogy a források minőségileg megfelelnek az előírt rendeleteknek. A források szennyezettsége elhanyagolható: nehézfém-tartalmuk alacsony, mikrobiológiai szempontból a vizsgált források elfogadhatóak. Egyedüli szennyező, amely esetenként meghaladja a megengedett értéket az ammónium-ion, mely a beépített területek hatásával hozható összefüggésbe.

Kulcsszavak: Tusnádfürdő, borvizek, minőség, határértékek, fogyaszthatóság